《凤凰台上忆吹箫 晚霞》
清代·丁彦和

宿雨开晴，斜阳做暝，云衢乍敛青虹。看非烟非雾，一片茏葱。

凤吹悠扬何处，余音袅，如隔墙东。早飞尽，寒江孤鹜，野戌归鸿。

无穷。诗情画意，恍天女绡衣，吹落随风。更琼觞堪酌，光汎杯侬。

掩映丹崖绿水，纵好手，描绘难工。奈转眼，繁华梦醒，金碧都空。

作者简介：丁彦和，字畅之，无锡人。监生，以骈体最为林则徐赏识，居其幕僚最久。咸丰十年城陷，殉难。